Eesti Toiduainetööstuse Liit

**Eesti Toiduainetööstuse Liit (Toiduliit)** on 3. novembril 1993 asutatud mittetulundusühing, mis toimib peamiselt Eesti toiduainetööstuse ettevõtete ja erialaliitude katusorganisatsioonina.

Liidu eesmärk on toetada ja edendada Eesti toiduainetööstust ja Eesti majandust ning aidata kaasa liidu liikmete jaoks soodsa ja sobiva tasakaalustatud eetilise ärikeskkonna kujundamisele.

Esimesel liidu juhatuse koosolekul 23. novembril 1993 valiti Toiduliidu juhatuse esimeheks Cardo Remmel ja aseesimeheks Boris Oks. 

## Ajalugu
Toiduliidu asutamisele eelnes tutvumine Soome Toiduainetööstuse Liidu struktuuri ja tegevusega. 3. novembril 1993 kogunesid riigiettevõtte Liviko saali 22 toiduainetööstuse ettevõtete esindajat, et asutada Eesti Toiduainetööstuse Liit.

Eesti Toiduainetööstuse asutamiskoosoleku protokollile kirjutasid alla järgmised ettevõtted: Tallinna Parfümeeria ja Toidurasvade Kombinaat, RAS Säilis, Eesti Kartulitöötlejate Ühistu, OÜ Areto, AS Eesti Tubakas, RAS Kalev, RAS Tartu Pärmitööstus, RE Liviko, AS Saku Linnas, Assotsiatsioon ASTO, AS Tallinna Karastusjoogid, ÜE Estkompexim, AS Paulig Baltic, Fazer Eesti AS, Eesti Piimaliit, ÜE Saku Õlletehas.

Äraootavale seisukohale jäid: RE Tallinna Külmhoone, RE Tartu Piimakombinaat, RE Saaremaa Piima- ja Lihakombinaat, Eesti Lihaliit, Eesti Kalandusliit, AS Hiiu Kalur.
 
Toiduliidu asutamiskoosolekul kinnitati liidu põhikiri ja valiti esimene juhatus koosseisus:
*Ants Albei – Fazer Eesti AS direktor
*Arno Kannike – Eesti Piimaliidu esimees
*Ants Laos – ÜE Estkompexim peadirektor
*Tiit Nuudi – AS-i Paulig Baltic peadirektor
*Boris Oks – AS-i Eesti Tubakas direktor
*Cardo Remmel – ÜE Saku Õlletehas peadirektor
*Udo Themas – RE Liviko peadirektor
 
### Eesti toiduainetööstuse juhid
*Lembit Lüüs – rahvakomissar-minister (1944–1949)
*Adolf Lõhmus – minister (1949–1953)
*Ernst Ristmägi – toidukaupade ja kergetööstuse minister (1953)
*Adolf Lõhmus – minister (1953–1954)
*Vladimir Lipp – minister (1954–1958)
 
Rahvamajanduse Nõukogu Toiduainetööstuse Valitsus
*Vladimir Lipp – juhataja (1958–1962)
*Aleksander Striz – juhataja (1962–1964)
*Gustav Tõnspoeg – juhataja (1964–1965)
*Jaan Tepandi – minister (1965–1979)
*Ants Laos – minister (1979–1985)
 
Agrotööstuskomitee Toiduainetööstuse ja Abiettevõtete Valitsus
*Ants Laos – juhataja (1985–1989)
*Alfred Treimann – juhataja 1989
 
Toiduainetööstuse Assotsiatsioon ASTO
*Alfred Treimann – esimees (1989–1992)
*Roland Ilp – esimees (1992–1993)

## Struktuur
### Volikogu
Eesti Toiduainetööstuse Liidu kõrgeim organ on üldkoosolek. Üldkoosolek valib volikogu, mis täidab põhikirjas sätestatud ulatuses üldkoosoleku ülesandeid, liikmeid 7–30.

#### Volikogu 2012. aastal
*Aigar Pindmaa, Luha AV OÜ
*Anti Orav, Põltsamaa Felix AS
*Ants Promann, Leibur AS 
*Enn Kunila, Liviko AS
*Janek Kalvi, MTÜ Alkoholitootjate ja Maaletoojate Liit
*Kaido Kaare, AS Kalev Chocolate Factory
*Kaido Salurand, AS Balbiino
*Kristjan Kongo, Fazer Eesti AS
*Kuldar Leis, Premia Foods AS
*Margus Kastein, Saku Õlletehase AS 
*Märt Vilbaum, Saarioinen Eesti OÜ 
*Olle Horm, AS Maag Grupp
*Peeter Võrk, MTÜ Eesti Õlletootjate Liit
*Piret Jaaks, Coca-Cola HBC Eesti AS
*Raivo Vilbaste, MTÜ Eesti Leivaliit
*Rein Hünerson, Kikas Kaubandus OÜ
*Tiit Nuudi, AS Santa Maria
*Tiit Sarv, Profexpo OÜ
*Tõnu Raudsepp, MTÜ Eesti Juustuliit
*Veljo Ipits, AS Salvest
*|Ülo Kivine, Tere AS
*Ülo Rekkaro, Lunden Food OÜ

#### Volikogu 2014. aastal
*Ants Promann, Leibur AS 
*Enn Kunila, Liviko AS
*Janek Kalvi, MTÜ Alkoholitootjate ja Maaletoojate Liit
*Kaido Kaare, AS Kalev
*Kaido Salurand, AS Balbiino
*Kuldar Leis, Premia Foods AS
*Margus Kastein, Saku Õlletehase AS 
*Märt Vilbaum, Saarioinen Eesti OÜ
*Olle Horm, Atria Eesti AS
*Peeter Võrk, MTÜ Eesti Õlletootjate Liit
*Raivo Vilbaste, MTÜ Eesti Leivaliit
*Rein Hünerson, Kikas OÜ
*Tiit Sarv, Profexpo OÜ
*Tõnu Raudsepp, MTÜ Eesti Juustuliit
*Veljo Ipits, AS Salvest
*Ülo Kivine, Tere AS
*Ülo Rekkaro, Lunden Food OÜ

### Juhtkogu
Volikogu juhib ja esindab liidu liikmete valitud volikogu esimees või aseesimehed, kes koos moodustavad viie- kuni seitsmeliikmelise juhtkogu. Eesti Toiduainetööstuse Liidu juhtkogu: 
*Enn Kunila (esimees) 
*Ants Promann 
*Kuldar Leis 
*Olle Horm 
*Peeter Võrk 
*Ülo Kivine

Juhtkogu määrab Eesti Toiduainetetööstuse Liidu juhatuse.

### Juhatus
Juhatus on üheliikmeline organ, kes juhib ja esindab liitu. Eesti Toiduainetööstuse Liidu juhataja on Sirje Potisepp.

#### Juhatuse esimehed
*Cardo Remmel 1993–1997
*Tiit Kõuhkna 1997–2001
*Udo Themas 2001–2003
*Tiit Nuudi 2003–2005
*Oliver Kruuda 2005–2007
*Enn Kunila 2007 – tänini

## Liikmesus
Toiduliit on Eesti Tööandjate Keskliidu, Eesti Kaubandus-Tööstuskoja ning Eesti Põllumajandus-Kaubanduskoja liige.

2004. aastast on Eesti Toiduainetööstuse Toiduliit Euroopa toiduliidu FoodDrinkEurope täisliige.

## Liidu tegevusi
Toiduainetööstuse aastakonverents, liidu esindamine ja huvide kaitsmine rahvusvahelistes organisatsioonides, tarbija ja avalikkuse usalduse tõstmine kodumaise toidutööstuse vastu, tootekonkursi “Eesti parim toiduaine 2012” läbiviimine, “Lipumärgi” kampaania, kohtumiste korraldamine toidusektorile oluliste isikutega või organisatsioonidega, liidu seisukohtade avaldamine meedias, suhtekorraldustegevus (hinnatõusu temaatika, eestimaiste toodete esiletoomine jms), töö noortega kutse valikul: 9. ja 11. klassi õpilastele tööstuste tutvustamine, töö seadusandlusega ja koostöö avaliku sektoriga, vajalike turu-uuringute tellimine.

## Liidu liikmed 2012. aastal
Ettevõtted:: A-Vorst OÜ, A. Le Coq AS, Atria Eesti AS, Balbiino AS, Coca-Cola HBC Eesti AS, Eesti Müsli OÜ, Eesti Pagar AS, Fazer Eesti AS, Kadarbiku Köögivili OÜ,Kalev Chocolate Factory AS, Kikas Kaubandus OÜ, Largo AS, Leibur AS, Lightfood OÜ, Linda Nektar AS, Liviko AS, Luha AV OÜ, Lunden Food OÜ, Maag Grupp AS, Marmiton AS, Mikaado OÜ, Nantecom OÜ, Nordhaus OÜ, Pere AS, Polar Sun Products OÜ, Premia Foods AS, Profexpo OÜ, Põltsamaa Felix AS, Rakvere Lihakombinaat AS, Rõngu Mahl AS, Saarek AS, Saaremaa Lihatööstus OÜ, Saarioinen Eesti OÜ, Saku Õlletehase AS, Salvest AS, Sangaste Linnas AS, Santa Maria AS, Spratfil AS, Tarplani Kaubanduse OÜ, Tartu Mill AS, Tere AS, AS Uvic, Valio Eesti AS, VGA Kaubandus AS, Võhu Vein AS.

Erialaliidud: Eesti Leivaliit MTÜ, Eesti Õlletootjate Liit MTÜ, Eesti Juustuliit, MTÜ Alkoholitootjate ja Maaletoojate Liit.

## Vaata ka
*Toiduainetetööstus

## Viited

## Välislingid
*Liidu koduleht